ఒస్మానాబాద్: ఎయిర్ ఇండియా డ్యూటీ మేనేజర్పై చెప్పుతో దాడి చేయడంతో వివాదంలో చిక్కుకున్న శివసేన ఎంపీ రవీంద్ర గైక్వాడ్ బుధవారంనాడు కారులోనే ప్రయాణించి ఢిల్లీకి చేరినట్టు సమాచారం. ప్రధాన విమాన సంస్థలన్నీ ఆయన ప్రయాణాలపై నిషేధం విధించడంతో ఆయన రోడ్డు మార్గం ఎంచుకోక తప్పలేదు. కారులోనే ప్రయాణించిన గైక్వాడ్ ఢిల్లీ చేరుకున్నారని, అయితే ఇవాల్టి లోక్సభ సమావేశాలకు ఆయన హాజరుకాకపోవచ్చని ఆయన సన్నిహితుడొకరు తెలిపారు. గైక్వాడ్ హైదరాబాద్ నుంచి ఢిల్లీకి బుధవారం ప్రయాణించేందుకు ఎయిర్ ఇండియా 551లో టిక్కెట్ బుక్ చేసుకున్నప్పటికీ ఆ టిక్కెట్ను ఎయిరిండియా కేన్సిల్ చేసింది. దీనికి తోడు ముంబై నుంచి ఢిల్లీకి వెళ్లే ఏఐ 806లోనూ బుధవారం ఉదయం 8 గంటల ప్రయాణానికి సీటు బుక్ చేసుకోగా మంగళవారం ఈ టిక్కెట్ను ఎయిరిండియా కేన్సిల్ చేసింది. ముంబై నుంచి ఢిల్లీ వెళ్లే రాజధాని ఎక్స్ప్రెస్  రైలులోనూ గైక్వాడ్ టిక్కెట్ బుక్ చేసుకున్నారంటూ రిజర్వేషన్ చార్ట్ను చూపుతూ ఓ టీవీ ఛానెల్ వార్తాకథనం ప్రసారం చేసింది.  అయితే ఆ తర్వాత మనసు మార్చుకుని కారులోనే ఢిల్లీ వెళ్లేందుకు ఆయన నిర్ణయించుకున్నట్టు గైక్వాడ్ సన్నిహిత వర్గాలు తెలిపాయి.
osmanabad: air india dutey manejarpai chepputho daadi cheyadamtho vivaadamlo chikkukunna sivasena empy ravindra gaikwad budhavaaramnaadu kaarulone prayaaninchi dhilleeki cherinattu samacharam. pradhaana vimana samsthalannee aayana prayaanaalapai nishedham vidhinchadamtho aayana roddu maargam enchukoka tappaledu. kaarulone prayaaninchina gaikwad dhilli cherukunnarani, ayithe ivalti loksabha samavesalaku aayana haajarukaakapovacchani aayana sannihitudokaru telipaaru. gaikwad hyderabad nunchi dhilleeki budhavaaram prayaaninchenduku air india 551loo ticket buk chesukunnappatiki aa tikketnu airindia canesle chesindi. deeniki thodu mumbai nunchi dhilleeki velle ai 806lonoo budhavaaram udayam 8 gantala prayaanaaniki seetu buk chesukoga mangalavaaram ee tikketnu airindia canesle chesindi. mumbai nunchi dhilli velle rajadhani express  railuloonuu gaikwad ticket buk chesukunnarantu reservation chaartnu chuuputuu oo tv chanel vaartaakathanam prasaaram chesindi.  ayithe aa tarvaata manasu maarchukuni kaarulone dhilli vellenduku aayana nirnayinchukunnattu gaikwad sannihita vargaalu telipai.